Tre personer er sårede, én er i kritisk tilstand.

Britisk politi har søndag eftermiddag skudt og dræbt en mand, som har stukket flere personer ned på den travle shopppinggade Streatham High Road i den sydlige del af London.

Det skriver flere britiske medier, blandt andre BBC.

Tre personer er blevet såret ved angrebet. Én af disse er i kritisk tilstand, mens de to andre er indlagt på hospitalet og er uden for livsfare, oplyser London Metropolitan Police.

#INCIDENT A man has been shot by armed officers in #Streatham. At this stage it is believed a number of people have been stabbed. The circumstances are being assessed; the incident has been declared as terrorist-related. Please follow @metpoliceuk for updates — Metropolitan Police (@metpoliceuk) February 2, 2020

Samtidig meddeler politiet på Twitter, at gerningsmanden er død. Og at han bar en attrap fastspændt til kroppen. Man betragter knivstikkeriet som en terrorhandling og angrebet som "islamistisk relateret".

Sent søndag aften oplyser London Metropolitan Police, at gerningsmanden med stor sandsynlighed er Sudesh Amman.

Han blev for nyligt løsladt fra fængslet, hvor han afsonede en straf for islamistiske terror-relaterede forhold. Derfor var han også overvåget af politiet.

Et vidne, Alanah Murphy, fortæller til BBC, at hun var ved at shoppe, da hun så helikoptere over gaden.

- Jeg så ikke selve hændelsen, men det, der skete efter - kampklædt politi og ni-ti ambulancer. Politiet råbte til folk, at de skulle skynde sig væk, siger hun til BBC.

Et andet vidne, den 19-årig studerende Guled Bhulhan, fortæller til Sky News, at han så en mand med en machete i hånden og metalfarvede beholdere på brystet. Manden blev jagtet af to personer, som han formoder, var civilklædte politifolk.

- Så blev manden skudt. Jeg tror, at jeg hørte tre skud, men jeg kan ikke helt huske det, fortæller det 19-årige øjenvidne.

Large police presence in #Streatham - air ambulance, police heli. Unconfirmed reports of shooting on High Road. pic.twitter.com/USWfauyM3o — Dan Smith (@DanSmithNews) February 2, 2020

Flere vidner har på sociale medier skrevet, at de hørte tre skud blive affyret omkring klokken 14 lokal tid. Det forlyder samtidig, at tilskadekomne skal være blevet behandlet på stedet.

Beboerne i området omkring gaden er blevet evakueret, lyder det fra en af beboerne på Twitter.

#streatham We’ve been evacuated, we have no idea what happened, but we’re safe, no idea when we’ll get back in, thoughts are with the people directly affected. pic.twitter.com/sCzuU8F9q6 — Megan Tobeck (@megatobe) February 2, 2020

Den britiske premierminister, Boris Johnson, giver på Twitter udtryk for medfølelse for de berørte.